**Atklāta konkursa**

 **„ELEKTRONERĢIJAS IEPIRKUMS**

**LĪVĀNU NOVADA PAŠVALDĪBAS VAJADZĪBĀM”**

## nolikums

## Iepirkuma identifikācijas numurs LND 2018/14

Līvāni

2018

## VISPĀRĪGĀ INFORMĀCIJA

## Iepirkuma nosaukums : Elektroenerģijas iepirkums Līvānu novada pašvaldības vajadzībām

## Iepirkuma identifikācijas numurs: LND 2018/14

## Iepirkuma metode un piedāvājuma izvēles kritērijs:

## Iepirkuma metodes: Atklāts konkurss (turpmāk tekstā – Konkurss) atbilstoši Publisko iepirkumu likuma (turpmāk tekstā – PIL) 8.panta 1.daļas regulējumam

* + 1. Piedāvājuma izvēles kritērijs: saimnieciski izdevīgākais piedāvājums, ņemot vērā tikai zemāko cenu.
		2. Piedāvājuma nodrošinājuma iesniegšana nav paredzēta.

## Pasūtītājs un tā kontaktpersonas

Pasūtītājs: **Līvānu novada dome**

Reģ. Nr. 90000065595

Adrese: Rīgas iela 77, Līvāni, LV - 5316

Tālruņa Nr. 65307272

Pasūtītāja profila adrese: [www.livani.lv](http://www.livani.lv)

e-pasta adrese : dome@livani.lv

Kontaktpersonas:

* + 1. par iepirkuma nolikumu – Līvānu novada domes juriskonsulte Sanita Grabāne, tālr. 65307257, e-pasts: sanita.grabane@livani.lv.
		2. par tehnisko specifikāciju - Uldis Mališevs, tālr.65342257, mob.-29337163, e-pasts: uldis.malisevs@livani.lv

## Iepirkuma priekšmets

1.6.1. Iepirkuma priekšmets ir Elektroenerģijas iepirkums Līvānu novada pašvaldības vajadzībām, kas nozīmē elektroenerģijas pārdošanu Līvānu novada pašvaldībai, tās iestādēm un ietver balansēšanas pakalpojumus, rēķinu izrakstīšanu, maksājumu iekasēšanu un apstrādi un citas darbības, kas saistītas ar elektroenerģijas tirdzniecību un kas izpildāmas saskaņā ar prasībām, kas noteiktas šajā nolikumā (turpmāk tekstā „Nolikums”) un tehniskajā specifikācijā (Pielikums nr.3).

1.6.2. Pakalpojuma izpildes vieta ir: Līvānu novada teritorija

1.6.3. Iepirkuma CPV kods: 09310000-5 (elektrība)

1.6.4. Orientējoši iepirkuma plānotais apjoms ir **1 875 000 kWh** - (12) divpadsmit mēnešiem.

1.6.5. Prognozētā līguma summa – EUR 78 500.

1.6.6. Iepirkuma priekšmets netiek dalīts daļās

1.6.7. Līgums stājas spēkā ar nākošā mēneša 1. datumu pēc līguma noslēgšanas dienas un ir spēkā 12 (divpadsmit) kalendāros mēnešus vai līdz brīdim, kad izlietota līguma kopējā summa. Pasūtītājam nav pienākums iegādāties visu norādīto elektroenerģijas daudzumu.

1. **IEPIRKUMA NOLIKUMS**
	1. **Iepirkuma nolikuma pieejamība**

2.1.1. Iepirkuma nolikumam ir nodrošināta **tieša un brīva elektroniskā pieeja** EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā un Līvānu novada domes mājaslapā *http://www.livani.lv*, sadaļas „Iepirkumi” apakšsadaļā „Konkursi”.

2.1.2. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā nolikuma saņēmējs, ja tas ir reģistrēts EIS kā piegādātājs.[[1]](#footnote-1)

2.1.3. Ieinteresētais pretendents nolikumu var saņemt lejupielādējot elektroniskajā formātā Pasūtītāja mājaslapā internetā: <http://www.livani.lv/page/285>

2.1.4. Vienlaikus, ar nolikumu var iepazīties Pasūtītāja telpās, Rīgas ielā 77, Līvānos, darba dienās:

|  |  |
| --- | --- |
| Pirmdiena, otrdiena, ceturtdiena | 08.00 – 12.00, 13.00 – 17.00 |
| Trešdiena  | 08.00 – 12.00, 13.00 – 18.00 |
| Piektdiena | 08.00 – 12.00, 13.00 – 15.30 |

līdz piedāvājuma termiņa iesniegšanas beigām, iepriekš sazinoties ar nolikuma 1.4.1. minēto kontaktpersonu. Izsniedzot nolikumu klātienē, Pasūtītājs reģistrē nolikuma saņēmēju, norādot pretendenta nosaukumu, pārstāvja vārdu un uzvārdu, elektroniskā pasta adresi, tālruņa numuru, kā arī nolikuma izsniegšanas datumu un laiku.

2.1.5. Papildu informāciju ieinteresētais piegādātājs var pieprasīt latviešu valodā, nosūtot pieprasījumu Pasūtītājam pa pastu vai iesniedzot personīgi Līvānu novada domē, 210 kabinetā, vai nosūtot elektroniski uz e-pasta adresei- dome@livani.lv, pieprasījumā ietverot arī iepirkuma nosaukumu un identifikācijas numuru.

2.1.6. Ja Pretendents ir laikus pieprasījis papildus informāciju par nolikumā iekļautajām prasībām, iepirkuma komisija tos sniedz piecu darba dienu laikā, bet ne vēlāk kā sešas dienas pirms piedāvājuma iesniegšanas termiņa beigām, nosūtot atbildi ieinteresētajam piegādātajam un ievietojot atbildi Pasūtītāja mājaslapā internetā, kurā ir pieejami iepirkuma dokumenti, un EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā, norādot arī uzdoto jautājumu.

2.1.7. Ieinteresētajam piegādātājam ir pienākums sekot līdzi publicētajai informācijai. Pasūtītājs nav atbildīgs par to, ja kāds ieinteresētais piegādātājs nav iepazinies ar informāciju, kurai ir nodrošināta brīva un tieša elektroniskā pieeja.

## 3. PIEDĀVĀJUMU IESNIEGŠANAS KĀRTĪBĀ UN PIEDĀVĀJUMU ATVĒRŠANA .

**3.1. Piedāvājumu noformēšanas un iesniegšanas kārtība**

3.1.1. Piedāvājumi jāiesniedz EIS e-konkursu apakšsistēmā, izmantojot EIS sistēmas piedāvātos rīkus, aizpildot EIS sistēmas šī iepirkuma sadaļā ievietotās formas un ievadlaukus, kā arī augšupielādējot nolikumā noteiktos dokumentus.

3.1.2. Piedāvājumi iesniedzami sākot ar dienu, kas paziņojums par līgumu ir publicēts Iepirkumu uzraudzības biroja mājas lapā [www.iub.gov.lv](http://www.iub.gov.lv) , līdz **2018. gada 23.maijam, plkst.15.00**.

3.1.3. **Ārpus EIS e-konkursu apakšsistēmas iesniegu piedāvājumu Pasūtītājs nepieņem un neatvērtu izsniedz vai nosūta atpakaļ iesniedzējam.**

3.1.4. Ieinteresēto piegādātāju reģistrācija par EIS sistēmas lietotāju ir veicama atbilstoši 2017.gada 28.februāra Ministru kabineta noteikumu Nr.108 “Publisko elektronisko iepirkumu noteikumi” prasībām. Detalizētāka informācija par reģistrēšanās kārtību ir pieejama EIS sistēmā (<https://www.eis.gov.lv/EIS/Publications/PublicationView.aspx?PublicationId=4&systemCode=CORE>).

3.1.5. Papildus informāciju par piedāvājuma sagatavošanas procesu un tā ietvaros veicamajām darbībām ir pieejama šādos avotos:

- interaktīvā apmācība piegādātājiem (http://paligs.eis.gov.lv/piegadatajiem/);

- EIS sistēmas palīgmateriāls (<https://www.eis.gov.lv/EKEIS/NetHelp/lv/LRG%20Help.htm>).

3.1.6. Laikā no piedāvājumu iesniegšanas dienas līdz to atvēršanas brīdim Pasūtītājs nesniedz informāciju par citu piedāvājumu esamību;

3.1.7. Pretendents piedāvājumu **izstrādā un iesniedz elektroniski EIS e-konkursu apakšsistēmā šī**

**iepirkuma sadaļā**, ievērojot šādus noteikumus:

3.1.7.1.aizpildot EIS sistēmā ievietotās veidnes, pretendents izmanto EIS e-konkursu apakšsistēmā

piedāvātos rīkus;

3.1.7.2. pretendents sagatavo un EIS sistēmā augšupielādē datnes ar *Microsoft Office 2010* (vai vēlākas

programmatūras versijas) rīkiem lasāmā formātā, PDF formātā vai citā pasūtītājam ērti un vienkārši

pieejamā formātā. Pretendents atbild par dokumenta atvēršanas un nolasīšanas iespējām;

3.1.7.3. iepirkuma komisijas sagatavotās un iepirkuma dokumentācijā ietvertās dokumentu veidnes ir

aizpildāmas iepirkuma nolikuma 4.sadaļā noteiktajā kārtībā. Papildus Pretendentam ir tiesības minētos dokumentus parakstīt atsevišķi ar drošu elektronisko parakstu un laika zīmogu;

3.1.7.4. Iepirkuma nolikumā noteiktās dokumentu kopijas pretendentam ir tiesības noformēt un augšupielādēt skanētu dokumentu formā;

3.1.7.5. Piedāvājums jāsagatavo latviešu valodā. Ja kāds dokuments ir sagatavots svešvalodā, tam pievieno pretendenta apliecinātu tulkojumu latviešu valodā saskaņā ar 2000. gada 22. augusta Ministru kabineta noteikumiem Nr. 291 “Kārtība, kādā apliecināmi dokumentu tulkojumi valsts valodā;

3.1.7.6. Piedāvājumā iekļautajiem dokumentiem jābūt skaidri salasāmiem un bez neatrunātiem labojumiem. Gadījumā, ja Komisija konstatē pretrunas starp skaitliskās vērtības apzīmējumiem ciparos un vārdos, tā vadās no skaitliskās vērtības apzīmējuma vārdos;

3.1.7.7. Pretendents apliecina piedāvājuma kopiju un iesniegto dokumentu kopiju pareizību atbilstoši Ministru kabineta 2010. gada 28. septembra noteikumiem Nr. 916 “Dokumentu izstrādāšanas un noformēšanas kārtība”. Ja pasūtītājam radīsies šaubas par iesniegtās dokumenta kopijas autentiskumu, tas pieprasīs, lai pretendents uzrāda dokumenta oriģinālu vai iesniedz apliecinātu dokumenta kopiju;

3.1.7.8. pretendents izstrādā piedāvājumu, neapdraudot EIS sistēmas darbību, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja Komisija konstatē šādu gadījumu vai, ja piedāvājums ir šifrēts un nav atverams, Komisija neizskata pretendenta piedāvājumu un izslēdz pretendentu no dalības Konkursā;

3.1.7.9. Ja piedāvājums vai kāda piedāvājuma daļa satur komercnoslēpumu, tad pretendents savā piedāvājumā norāda, vai attiecībā uz piedāvājuma priekšmetu nepieciešams ievērot komercnoslēpumu, un tieši kas piedāvājumā ir uzskatāms par komercnoslēpumu;

3.1.7.10. Iesniedzot piedāvājumu, pretendents pilnībā atzīst visus nolikumā (t.sk. tā pielikumos un formās, kuras ir ievietotas EIS sistēmā) ietvertos nosacījumus;

**3.2.** **Piedāvājumu atvēršanas sanāksme.**

3.2.1. Piedāvājumu atvēršanas sanāksme notiek Līvānu novada domē, Rīgas ielā 77, Līvānos, Domes sēžu zālē, 1.stāvā. Piedāvājumus atver EIS sistēmas sadaļā “Atvēršana” tūlīt pēc piedāvājumu iesniegšanas termiņa beigām.

3.2.2.Pēc visu piedāvājumu atvēršanas piedāvājumu atvēršanas sanāksme tiek slēgta. Pretendentu atlasi, piedāvājumu atbilstības pārbaudi un piedāvājumu vērtēšanu Komisija veic slēgtā sēdē.

3.2.3. Pasūtītājs EIS sistēmā publicē izveidoto pretendentu un to iesniegto piedāvājumu finanšu apkopojumu.

1. **PRETENDENTU ATLASES PRASĪBAS UN IESNIEDZAMIE DOKUMENTI**

|  |  |
| --- | --- |
| * 1. **Prasība**
 | * 1. **Iesniedzamais dokuments**
 |
| 4.1.1.Pretendents normatīvajos aktos noteiktajā kārtībā ir reģistrēts Latvijas Republikas (turpmāk – LR) Komercreģistrā vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām.  | 4.2.1. **Pretendents piedāvājumā iekļauj šādus****dokumentus:**a) **pieteikums**, kas sagatavots un aizpildīts atbilstošinolikumam pievienotajai formai (1.pielikums).*Dokuments aizpildāmas un piedāvājumā pievienojams tikai elektroniski, atsevišķā elektroniskā dokumentā*;b) **pilnvaras kopija**, ja piedāvājumu paraksta persona, kurai nav publiski reģistrētas tiesības pārstāvēt pretendentu.c) Komercreģistra vai līdzvērtīgas komercdarbībureģistrējošas iestādes ārvalstīs izdota **reģistrācijas****apliecības kopija**. *Dokuments nav jāiesniedz, ja**pretendents ir reģistrēts Latvijas Republikas**Uzņēmumu reģistra reģistros.* *Informāciju par Latvijā reģistrēta pretendenta reģistrācijas faktu, Pasūtītājs iegūs publiskā datubāzē.* |
| 4.1.2. Pretendents ir tiesīgs nodarboties ar elektroenerģijas tirdzniecību Latvijas Republikas teritorijā un ir reģistrēts elektroenerģijas tirgotāju reģistrā. | 4.2.1. Reģistrācijas faktu elektroenerģijas tirgotāju reģistrā iepirkuma komisija pārbaudīs Sabiedrisko pakalpojumu regulēšanas komisijas mājas lapā [www.sprk.gov.lv](http://www.sprk.gov.lv)  |
| 4.1.3. Uz pretendentu nav attiecināmi Publiskoiepirkumu likuma 42. panta pirmajā daļā noteiktie pretendentu izslēgšanas nosacījumi(pretendentu izslēgšanas gadījumi tiks pārbaudītiPublisko iepirkumu likuma 42. pantā noteiktajākārtībā). | 4.2.2. Pasūtītājs Publisko iepirkumu likumā noteiktajā kārtībā informāciju pārbauda Elektronisko iepirkumu sistēmā (www.eis.gov.lv). |
| 4.1.4. Saskaņā ar Publisko iepirkumu likuma 42.panta otro daļu uz pretendentu nav attiecināms nosacījums, ka pretendents (kā līgumslēdzēja puse vai līgumslēdzējas puses dalībnieks vai biedrs, ja līgumslēdzēja puse ir bijusi piegādātāju apvienība vai personālsabiedrība), tā dalībnieks vai biedrs (ja pretendents ir piegādātāju apvienība vai personālsabiedrība) nav pildījis ar Pasūtītāju noslēgtu iepirkuma līgumu vai vispārīgo vienošanos un tādēļ Pasūtītājs ir izmantojis iepirkuma līgumā vai vispārīgās vienošanās noteikumos paredzētās tiesībasvienpusēji atkāpties no iepirkuma līguma vai vispārīgās vienošanās šādos gadījumos:4.1.4.1. pretendents ir kavējis Pasūtītāja noteiktossaistību izpildes termiņus jebkura ar Pasūtītāju noslēgta iepirkuma līguma izpildes ietvaros;4.1.4.2. pretendents nav ievērojis līgumos noteiktās, iepirkuma priekšmetam atbilstošas tehniskās specifikācijas, kvalitātes prasības un/vai normatīvo aktu prasības. | 4.2.4. Pasūtītājs Publisko iepirkumu likumā noteiktajā kārtībā informāciju pārbauda savās informācijas sistēmās. |
| 4.1.5. Pretendentam ir spēkā esoši Līgumi ar Sistēmas operatoriem par Sistēmas pakalpojumu izmantošanu. | 4.2.5. Pretendents piedāvājumā iekļauj brīvas formas apliecinājumu par to, ka Pretendentam ir spēkā esoši līgumi ar sadales un pārvades sistēmasoperatoriem par Sistēmas pakalpojumu izmantošanu. |
| 4.1.6.Pretendents pēdējo 3 (trīs) gadu laikā, līdz piedāvājuma iesniegšanas brīdim (ja dibināts vēlāk, tad nostrādātajā periodā, līdz piedāvājuma iesniegšanas brīdim) veiksmīgi ir izpildījis vismaz 2 (divus) elektroenerģijas piegāžu līgumus, kur pārdotās elektroenerģijas apjoms vienā gadā vienam pasūtītājam ne mazāk **1 875 000 kWh** | 4.2.6. Pretendenta pieredzes elektroenerģijas tirdzniecībā saraksts, kurā norādīts Pasūtītāja nosaukums, piegādātās elektrības apjoms, līguma summa, piegādes laiks *(pielikums Nr.5)* |
| 4.1.7. Pretendenta gada finanšu vidējais apgrozījums elektroenerģijas piegādē iepriekšējo triju gadu laikā ir ne mazāks kā pretendenta piedāvātā līgumcena. Pretendenti, kas dibināti vēlāk, apliecina, ka gada finanšu vidējais apgrozījums elektroenerģijas piegādē nostrādātajā periodā ir ne mazāks kā piedāvātā līgumcena. Ja pretendents ir dibināts vēlāk par vienu gadu – finanšu apgrozījums elektroenerģijas piegādē nostrādātajā periodā ir ne mazāks kā piedāvātā līgumcena. | 4.2.7. Pretendenta apstiprināta izziņa par pretendenta kopējo finanšu apgrozījumu elektroenerģijas piegādē iepriekšējos trijos gados, norādot apgrozījumu katrā gadā atsevišķi.Uzņēmumiem, kas dibināti vēlāk – atbilstoša izziņa par gada finanšu vidējo apgrozījumu elektroenerģijas piegādē nostrādātajā periodā. |

|  |  |
| --- | --- |
| * 1. **Tehniskā specifikācija**
 | * 1. **Iesniedzamais dokuments**
 |
| 4.5.1. Tehniskā specifikācija (atbilstoši 3. Pielikuma formai) | * + 1. Tehnisko piedāvājumu sagatavo atbilstoši Tehniskās specifikācijas *(Pielikums Nr. 3)* prasībām, ņemot vērā Elektroenerģijas patērējošo objektu sarakstu *(pielikums nr.7)*
 |

|  |  |
| --- | --- |
| * 1. **Finanšu piedāvājums**
 | * 1. **Iesniedzamais dokuments**
 |
| 4.3.1. Finanšu piedāvājums *(atbilstoši 4. Pielikuma formai)* | 4.4.1.Finanšu piedāvājums jāsagatavo atbilstoši EIS e-konkursu apakšsistēmā šī konkursa sadaļā publicētajai Finanšu piedāvājuma formai (4.pielikums), kurā pretendents norāda elektroenerģijas vienības cenu *euro* bez PVN (norādot ne vairāk kā 5 (piecas) zīmes aiz komata) un kopējo cenu orientējošam apjomam. Finanšu piedāvājumā norādītā vienības cena ir maksimāli pieļaujamā cena, par kādām Pretendents var piegādāt pasūtītājam elektroenerģiju visā iepirkuma līguma darbības laikā. 4.4.2.Iesniegtajā Finanšu piedāvājuma cenā ir jābūt iekļautām visām izmaksām, kas saistītas ar elektroenerģijas tirdzniecību, tajā skaitā balansēšanas pakalpojumu, rēķinu izrakstīšanu, maksājumu iekasēšanu, apstrādi un citām darbībām. |

|  |  |
| --- | --- |
| * 1. **Citas prasības**
 | * 1. **Citu prasību izpildei iesniedzamie dokumenti**
 |
| 4.7.1. Ja piedāvājumu iesniedz piegādātāju apvienība vai personālsabiedrība, piegādātāju apvienības vai personālsabiedrības dalībnieku starpā ir noslēgta rakstveida vienošanās. | * + 1. 4.8.1. Ja piedāvājumu iesniedz piegādātāju apvienība vai personālsabiedrība, Pretendents piedāvājumā iekļauj visu piegādātāju apvienības dalībnieku vai personālsabiedrības dalībnieku parakstītu piegādātāju apvienības vai personālsabiedrības vienošanos, kurā noteikts, ka visi piegādātāju apvienības vai personālsabiedrības dalībnieki kopā un katrs atsevišķi ir atbildīgs par plānotā iepirkuma līguma, nosaukts galvenais dalībnieks, kurš būs pilnvarots pārstāvēt attiecīgo piegādātāju apvienību vai personālsabiedrību, rīkoties dalībnieku vārdā un ar kuru tiks veikti norēķini.
 |
| 4.7.1. Prasības attiecība uz apakšuzņēmējiem: *(atbilstoši 2. Pielikuma formai)* | 4.8.1. Pretendents savā piedāvājumā norāda tās iepirkuma līguma daļas, kuras nodos izpildei apakšuzņēmējiem, kā arī visus paredzamos apakšuzņēmējus, t.sk. tos, kuru sniedzamo pakalpojumu vērtība ir 10 procenti no kopējās iepirkuma līguma vērtības vai lielāka, un katram šādam apakšuzņēmējam izpildei nododamo iepirkuma līguma daļu. |
| 4.9.1. Eiropas vienotais iepirkuma procedūras dokuments (turpmāk – Vienotais dokuments) | 4.10.1. Pasūtītājs pieņem Vienoto dokumentu kāsākotnējo pierādījumu atbilstībai iepirkuma dokumentos noteiktajām pretendentu atlases prasībām. **Ja piegādātājs** **izvēlējies iesniegt** Vienoto dokumentu, lai apliecinātu, ka tas atbilst Atklāta konkursa dokumentos noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām tas balstās, lai apliecinātu, ka tā kvalifikācija atbilst Konkursa dokumentos noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10 procenti no iepirkuma līguma vērtības. Piegādātāju apvienība iesniedz atsevišķu Vienoto dokumentu par katru tās dalībnieku.Vienotā dokumenta veidlapu, kas ir vienāda visāsEiropas Savienības dalībvalstīs, nosaka Eiropas **Komisijas 2016. gada 5. janvāra īstenošanas regula Nr. 2016/7,** ar ko nosaka standarta veidlapu Eiropas vienotajam iepirkuma procedūras dokumentam (Dokuments attiecas uz EEZ) (regulas 2.pielikums). Vienotā dokumenta teksta datne ir pieejama: [http://www.iub.gov.lv/sites/default/files/upload/1](http://www.iub.gov.lv/sites/default/files/upload/1LV_annexe_acte_autonome_part1_v4.doc)[LV\_annexe\_acte\_autonome\_part1\_v4.doc](http://www.iub.gov.lv/sites/default/files/upload/1LV_annexe_acte_autonome_part1_v4.doc)Piegādātājs var iesniegt Vienoto dokumentu, kas ir bijis iesniegts citā iepirkuma procedūrā, ja apliecina, ka tajā iekļautā informācija ir pareiza.* + 1. Pasūtītājam jebkurā Konkursa stadijā ir tiesības prasīt, lai pretendents iesniedz visus vai daļu no dokumentiem, kas apliecina atbilstību Konkursa dokumentos noteiktajām pretendentu atlases prasībām. Pasūtītājs nepieprasa tādus dokumentus un informāciju, kas ir tā rīcībā vai ir pieejama publiskās datubāzēs.
 |

1. **PRETENDENTU ATLASE UN PIEDĀVĀJUMU ATBILSTĪBAS PĀRBAUDE**
	1. Iepirkuma komisija pretendentu atlasi un piedāvājumu vērtēšanu veic slēgtās sēdēs, bez pretendentu un to pārstāvju klātbūtnes. Pretendentu atlases laikā iepirkuma komisija pārbauda piedāvājuma noformējumu un pretendentu atbilstību iepirkuma nolikumā noteiktajām prasībām un pretendentu tehnisko piedāvājumu atbilstību.
	2. Iepirkuma komisijai ir tiesības:
		1. pieprasīt, lai pretendents iesniedz papildus informāciju vai skaidrojumu par savu piedāvājumu.

Saņemot uzaicinājumu sniegt šādu informāciju, pretendentam tā jāiesniedz iepirkuma komisijas noteiktajā termiņā. Iepirkuma komisijas papildus pieprasītās informācijas neiesniegšanai noteiktajā termiņā ir pamats attiecīgā pretendenta piedāvājuma tālākai neizskatīšanai un pretendenta piedāvājuma noraidīšanai;

* + 1. pārbaudīt pretendentu atlasei, piedāvājumu atbilstības pārbaudei un izvēlei nepieciešamo

informāciju kompetentā institūcijā, publiski pieejamās datu bāzēs vai citos publiski pieejamos avotos.

* 1. Pretendentu atlases laikā iepirkuma komisijai ir tiesības pieaicināt ekspertu, kurš dod rakstisku atzinumu. Eksperta sniegtais atzinums nav saistošs iepirkuma komisijai. Eksperta atzinumu pievieno iepirkuma komisijas sēdes protokolam.
	2. Pretendentu atlases laikā iepirkuma komisija pēc pretendentu iesniegtajiem dokumentiem pārbauda pretendentu un to tehnisko piedāvājumu atbilstību nolikumā noteiktajām prasībām, un pieņem attiecīgu lēmumu.
	3. Pārbaudot pretendenta atbilstību nolikuma 4.1.4.punktā noteiktajai prasībai ņem vērā izbeigto līgumu vai vispārīgo vienošanos esamību piedāvājuma iesniegšanas dienā. Informāciju vai pretendents izslēdzams šajā punktā noteiktajos gadījumos iepirkuma komisija iegūst Pasūtītāja datu sistēmās.
	4. Pretendentu atbilstību nolikuma 4.1.3.punktā noteiktajai prasībai iepirkuma komisija saskaņā ar Publisko iepirkumu likumu veic tikai attiecībā uz pretendentu, kuram nolikumā noteiktajā kārtībā būtu piešķiramas līguma slēgšanas tiesības.
	5. Finanšu piedāvājuma vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja iepirkuma komisija konstatē šādas kļūdas, tā šīs kļūdas izlabo.
	6. Pretendenta vai tā piedāvājuma neatbilstība kādai no iepirkuma nolikumā vai tehniskajā specifikācijā noteiktajām prasībām, iepirkuma nolikumā noteikto dokumentu neiesniegšana (vai tādu dokumentu iesniegšana, ka nepamato pretendenta atbilstību visām iepirkuma nolikumā noteiktajām prasībām) vai Pasūtītāja papildus pieprasītās informācijas neiesniegšana Pasūtītājam noteiktajā termiņā ir pamats pretendenta piedāvājuma noraidīšanai un tā tālākai nevērtēšanai.
1. **PIEDĀVĀJUMU VĒRTĒŠANA**

6.1. Piedāvājumu vērtēšanai par tiesībām iegūt iepirkuma līguma slēgšanas tiesības iepirkuma komisija virza iepirkuma nolikuma prasībām atbilstošus pretendentus, kuri iesnieguši attiecīgus finanšu piedāvājumus.

6.2. Iepirkuma komisija izvēlas **saimnieciski visizdevīgāko piedāvājumu** par elektroenerģijas iegādi no piedāvājumiem, kas atbilst nolikuma un tā pielikumu prasībām. Ņemot vērā, ka sagatavotā tehniskā specifikācija ir detalizēta un citiem kritērijiem nav būtiskas nozīmes piedāvājumu izvēlē, Pasūtītājs, lai izvēlētos saimnieciski visizdevīgāko piedāvājumu, piedāvājumu salīdzināšanai un izvērtēšanai **izmanto tikai zemāko cenu**.

1. **LĒMUMA PAR IEPIRKUMA LĪGUMA SLĒGŠANAS TIESĪBU PIEŠĶIRŠANU**

|  |
| --- |
| * 1. Veicot pretendentu atbilstības nolikuma 4.1.3.punktā noteiktajai prasībai pārbaudi, iepirkuma komisija saskaņā ar Publisko iepirkumu likuma 42.panta četrpadsmito daļu attiecībā uz pretendentu, kuram saskaņā ar iepirkuma nolikumā noteikto piedāvājumu vērtēšanas kārtību būtu piešķiramas tiesības slēgt iepirkuma līgumu, pārbauda vai uz tiem neattiecas Publisko iepirkumu likuma 42.panta pirmajā daļā noteiktie izslēgšanas noteikumi. Iepirkuma komisija pārbaudi veic Publisko iepirkumu likuma 42.pantā noteiktajā kārtībā.
	2. Ja visu Publisko iepirkumu likumā noteikto darbību ietvaros iepirkuma komisija konstatē, ka uz pretendentu ir attiecināmi Publisko iepirkumu likuma 42.panta pirmajā daļā noteiktie izslēgšanas gadījumi, iepirkuma komisija pieņem lēmumu izslēgt pretendentu no dalības iepirkumā. Iepirkuma komisijai šādā gadījumā ir tiesības par iepirkuma uzvarētāju izvēlēties nākamo piedāvājumu saskaņā ar iepirkuma nolikumā noteikto piedāvājumu vērtēšanas kārtību.
	3. Ja iepirkuma komisija konstatē, ka uz pretendentu, kuram būtu piešķiramas iepirkuma līguma slēgšanas tiesības, nav attiecināmi Publisko iepirkumu likuma 42.panta pirmajā daļā noteiktie izslēgšanas noteikumi, iepirkuma komisija pieņem lēmumu attiecīgajam pretendentam piešķirt tiesības slēgt iepirkuma līgumu.
	4. Iepirkuma komisijas lēmums par iepirkuma rezultātiem rakstveidā tiek paziņots pretendentiem trīs darbdienu laikā, informāciju nosūtot rakstveidā vai elektroniski, izmantojot drošu elektronisko parakstu. Pretendents nodrošina elektroniski, izmantojot drošu elektronisko parakstu, parakstītu dokumentu saņemšanu uz pieteikumā *(1.pielikums)* norādīto elektroniskā pasta adresi.
1. **IEPRIKUMA LĪGUMS**
 |
| * 1. Par līguma pamatu tiks izmantots Nolikumā 6.pielikums iekļautais līguma projekts.
	2. Iepirkuma līgums tiek slēgt pēc Publisko iepirkumu likumā noteiktā nogaidīšanas termiņa beigām.
	3. Ja izraudzītais pretendents atsakās slēgt iepirkuma līgumu ar Pasūtītāju vai Pasūtītāja paziņojumā par iepirkuma līguma slēgšanu norādītajā termiņā neierodas to noslēgt, iepirkuma komisijai ir tiesības pieņemt lēmumu slēgt iepirkuma līgumu ar nākamo pretendentu, kas atbilst visām nolikumā izvirzītajām prasībām un kura piedāvājums ir atzīstams par nākamo saimnieciski visizdevīgāko piedāvājumu.
	4. Noslēgtais iepirkuma līgums, kā arī visi tā pielikumi, grozījumi un papildinājumi ir brīvās pieejamības informācija Publisko iepirkumu likumā noteiktajā apjomā.
	5. Iesniedzot piedāvājumu, pretendents apliecina, ka ir iepazinies ar iepirkuma līguma projektu, pieņem tās noteikumus un gadījumā, ja tiks piešķirtas tiesības slēgt iepirkuma līgumu, apliecina gatavību uzņemties un pildīt visas tajā paredzētās saistības.
	6. Pretendents ar iepirkuma līgumu pielīgtās tiesības un pienākumus nevar nodot trešajām personām (tajā skaitā, apakšuzņēmējiem), kas nav norādītas iepirkuma piedāvājumā, izņemot gadījumus, kad tas Publisko iepirkumu likumā noteiktajā kārtībā iepriekš rakstiski saskaņots ar Pasūtītāju un pamatota šāda nepieciešamība. Pretendents atbild par apakšuzņēmēja veiktajiem darbiem iepirkuma līguma izpildē.
	7. Iepirkuma līguma izpildes laikā pusēm iepirkuma līguma tekstā noteiktajā kārtībā vienojoties ir tiesības veikt iepirkuma līguma grozījumus, ievērojot Publisko iepirkumu likuma noteikumus.
 |

1. **IEPIRKUMU KOMISIJAS TIESĪBAS UN PIENĀKUMI**

**9.1. Komisijai ir tiesības:**

* + 1. pieņemt motivētu lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu, kā arī pieņemt lēmumu pārtraukt iepirkumu saskaņā ar Publisko iepirkumu likumā noteikto;
		2. izslēgt pretendentu no turpmākās dalības iepirkumā vai neizskatīt pretendenta piedāvājumu papildus nolikumā minētajiem gadījumiem arī tad, ja pretendents Pasūtītājam ir sniedzis nepatiesas ziņas.
		3. pārbaudīt pretendentu atlasei, piedāvājumu atbilstības pārbaudei un izvēlei nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos.
		4. pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju, ja iepirkuma komisijai rodas šaubas par iesniegtās dokumenta kopijas autentiskumu.
		5. noraidīt pretendenta piedāvājumu, ja pretendenta piedāvātā cena pārsniedz Pasūtītāja finansiālās iespējas.
		6. citas nolikumā minētās tiesības.

**9.2. Komisijas pienākumi:**

* + 1. izskatīt un vērtēt pretendentu piedāvājumus, ievērojot iepirkuma nolikuma prasības un nodrošināt vienlīdzīgu un taisnīgu attieksmi pret visiem pretendentiem;
		2. Publisko iepirkumu likumā noteiktajā kārtībā un termiņos informēt pretendentus par pieņemto lēmumu slēgt iepirkuma līgumu vai izbeigt iepirkumu, neizvēloties nevienu piedāvājumu, nosūtīt attiecīgu paziņojumu Iepirkuma uzraudzības birojam;
		3. veikt citus nolikumā minētos pienākumus.
1. **PRETENDENTA TIESĪBAS UN PIENĀKUMI**

**10. 1. Pretendenta tiesības:**

10.1.1. gadījumos, kad iepirkuma komisija ir ieguvusi piedāvājuma vērtēšanai nepieciešamo informāciju

publiskajās datubāzēs vai tiešsaistē attiecīgo iestāžu pārziņā esošajās informācijas sistēmās, iesniegt izziņu vai citu dokumentu par attiecīgo faktu, ja iepirkuma komisijas iepriekš iegūtā informācija neatbilst faktiskajai situācijai;

10.1.2. pieprasīt izskaidrot lēmumu par tā piedāvājuma noraidīšanu;

10.1.3. pieprasīt, lai iepirkuma komisija trīs darbdienu laikā no piedāvājumu atvēršanas sēdes un pretendenta rakstiska pieprasījuma saņemšanas dienas izsniedz pretendentam šīs sēdes protokolu, nosūtot to uz pieprasījumā norādīto adresi;

10.1.4. iesniegt Eiropas vienoto iepirkuma procedūras dokumentu kā sākotnējo pierādījumu atbilstībai nolikumā noteiktajām pretendentu atlases prasībām. Ja pretendents izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst nolikumā noteiktajām pretendentu atlases prasībām, tas iesniedz šo dokumentu arī par katru personu, uz kuras iespējām pretendents balstās, lai apliecinātu, ka tā kvalifikācija atbilst nolikumā noteiktajām prasībām, un par tā norādīto apakšuzņēmēju, kura sniedzamo pakalpojumu vērtība ir vismaz 10% no sniedzamo pakalpojumu vērtības. Piegādātāju apvienība iesniedz atsevišķu Eiropas vienoto iepirkuma procedūras dokumentu par katru tās dalībnieku. *Minētā dokumenta veidlapa ir pieejama lietojot sekojošu saiti:* [*http://eur-lex.europa.eu/legalcontent/*](http://eur-lex.europa.eu/legalcontent/) *LV/TXT/PDF/?uri=CELEX:32016R0007&from=LV*

10.1.5. citas nolikumā minētās tiesības.

**10.2. Pretendenta pienākumi:**

10.2.1. reģistrēties EIS (www.eis.gov.lv) saskaņā ar Valsts reģionālās attīstības aģentūras noteikumiem dalībai elektroniskajos konkursos.

10.2.2. piedāvājumu iesniegt elektroniski EIS e-konkursu apakšsistēmā, ievērojot iepirkuma nolikuma un e konkursu sistēmas lietošanas noteikumus.

10.2.3. uzņemties atbildību par visu piedāvājumā norādīto ziņu patiesumu;

10.2.4. līdz piedāvājumu iesniegšanas termiņa beigām EIS [www.eis.gov.lv](http://www.eis.gov.lv) e-konkursu apakšsistēmā šī konkursa sadaļā un Pasūtītāja mājas lapā internetā www.livani.lv regulāri iepazīties ar Pasūtītāja pie iepirkuma publikācijas ievietoto informāciju par iepirkumu.

10.2.5. pilnībā segt piedāvājumu sagatavošanas un iesniegšanas izmaksas. Pasūtītājs neuzņemas nekādas

saistības par šīm izmaksām neatkarīgi no iepirkuma rezultātiem;

10.2.6. iepirkuma komisijas noteiktajā termiņā sniegt atbildes uz iepirkuma komisijas pieprasījumiem,

papildināt vai izskaidrot piedāvājumā iekļautos dokumentus un pamatot piedāvājuma atbilstību nolikuma prasībām;

10.2.7. saņemot uzaicinājumu, Pasūtītāja uzaicinājumā norādītajā termiņā noslēgt iepirkuma līgumu;

10.2.8. nodrošināt informācijas (tajā skaitā, elektroniski parakstītas, izmantojot drošu elektronisko parakstu) saņemšanu uz pieteikumā norādīto elektroniskā pasta adresi, kā arī nepieciešamības gadījumā informēt par attiecīgās elektroniskā pasta adreses maiņu;

10.2.9. citi nolikumā minētie pienākumi.

*Pielikumi.*

Pielikums Nr. 1 – Pieteikums dalībai iepirkumā (veidlapa).

Pielikums Nr. 2 – informācija par personām uz kuru iespējām pretendents balstās un piesaistītajiem apakšuzņēmējiem (veidlapa).

Pielikums Nr. 3 - Tehniskā specifikācija.

Pielikums Nr. 4 – Finanšu piedāvājums (veidlapa).

Pielikums Nr. 5 – Pretendenta pieredzes elektroenerģijas tirdzniecībā saraksts (veidlapa).

Pielikums Nr. 6 - Līguma projekts.

Pielikums Nr. 7 - Pašvaldības objektu saraksts, kas patērē elektrību

2018. gada 26. aprīlī

Iepirkumu komisijas priekšsēdētājs: Andris Neicenieks

Komisijas locekļi: Valija Ruisa

 Uldis Mališevs

 Andris Kundziņš

1. [↑](#footnote-ref-1)